Leucanthemopsis alpina

{{Taksoboks
| navn=Leucanthemopsis alpina
| bilde=Leucanthemopsis alpina01.jpg
| bildetekst=
| norsknavn=
| vitenskapsnavn=
| autor=(L.) Heywood
| autorår=
| regnum = planter
| divisio = karplanter
| classis = blomsterplanter
| ordo = kurvplanteordenen
| familia = kurvplantefamilien
| subfamilia = Asteroideae
| tribus = Anthemideae| genus = Leucanthemopsis}}Leucanthemopsis alpina er en flerårig urt i kurvplantefamilien.

Den er en lav, noe håret, teppedannende plante. Stenglene er oppstigende og sjelden mer enn 15 cm høye. Bladene er grågrønne og fjærflikete; de fleste er grunnstilte. Blomsterkurvene sitter enkeltvis og er 2–4 cm i diameter. Randkronene er hvite, og skivekronene er gule. Kurvdekkbladene har svart rand. Frukten er en akene som er ca. 3 mm lang.Leucanthemopsis alpina er utbredt i fjelltraktene i Sør- og Mellom-Europa der den vokser 1800–3000 moh. Arten vokser i snøleier på kalkfattig jord sammen med blant annet trefingerurt og musøre.

 Underarter 
Arten er variabel, og systematikken er omstridt. Euro+Med Plantbase anerkjenner følgende underarter:
 subsp. alpina – Spania, Frankrike, Italia og Sveits
 subsp. cuneata – den spanske fjellkjeden Sierra de Urbión
 subsp. minima – Spania, Frankrike, Italia, Sveits og Østerrike
 subsp. tatrae – Polen, Romania, Slovakia
 subsp. tomentosa'' – Korsika

Litteratur

Eksterne lenker 
 

Kurvplantefamilien